ai4bharat/Pralekha huggingface dataset:
युवा कार्यक्रम एवं खेल मंत्रालय
गृह मंत्री श्री अमित शाह कल अहमदाबाद में 36वें राष्ट्रीय खेल के शुभंकर और गान का शुभारंभ करेंगे
गुजरात के मुख्यमंत्री श्री भूपेंद्र पटेल और केंद्रीय मंत्री श्री अनुराग ठाकुर इस शानदार पूर्वावलोकन कार्यक्रम में शामिल होंगे
36वें राष्ट्रीय खेलों का पूर्वावलोकन कार्यक्रम गणमान्य व्यक्तियों की उपस्थिति में रविवार शाम अहमदाबाद के ईकेए एरिना ट्रांसस्टेडिया में आयोजित किया जाएगा। केंद्रीय गृह मंत्री श्री अमित शाह, गुजरात के मुख्यमंत्री श्री भूपेंद्र पटेल तथा केंद्रीय युवा कार्यक्रम और खेल मंत्री श्री अनुराग ठाकुर इस आकर्षक कार्यक्रम में शामिल होंगे। इस भव्य समारोह में राज्य भर से 9,000 से अधिक गणमान्य व्यक्तियों के शामिल होने की उम्मीद है।
पूर्वावलोकन कार्यक्रम में खेल के शुभंकर और गान के शुभारम्भ के साथ-साथ एक विशिष्ट वेबसाइट और मोबाइल एप्लिकेशन का अनावरण भी किया जाएगा तथा यही देश के सबसे बड़े खेल आयोजन की शुरुआत होगी।
गुजरात के मुख्यमंत्री श्री भूपेंद्र पटेल ने कहा, "हम राष्ट्रीय खेलों का आयोजन करके खुश और गौरवान्वित महसूस कर रहे हैं।" उन्होंने कहा, "हम भारत के शीर्ष एथलीटों और अधिकारियों का बेसब्री से इंतजार कर रहे हैं तथा इसे अब तक का सबसे अच्छा खेल आयोजन बनाने में कोई कमी नहीं छोड़ रहे हैं।"
गणमान्य व्यक्ति, जो कार्यक्रम में उपस्थित रहेंगे, उनमें गुजरात के खेल, युवा और सांस्कृतिक गतिविधि मंत्री श्री हर्ष सांघवी; अहमदाबाद के मेयर श्री किरीटकुमार जे. परमार; भारतीय ओलंपिक संघ के कार्यवाहक अध्यक्ष श्री अनिल खन्ना; केंद्रीय युवा कार्यक्रम एवं खेल मंत्रालय की सचिव श्रीमती सुजाता चतुर्वेदी, आईएएस, शामिल हैं।
36वें राष्ट्रीय खेल, जिसकी थीम ‘खेल से एकता का उत्सव’  है, सात साल के अंतराल के बाद आयोजित किए जा रहे हैं और 29 सितंबर से 12 अक्टूबर तक चलेंगे।
राज्य के कम से कम छह शहर - अहमदाबाद, गांधीनगर, सूरत, वडोदरा, राजकोट और भावनगर - मेजबान की भूमिका में होंगे। नई दिल्ली ट्रैक साइक्लिंग स्पर्धा की मेजबानी करेगा।
28 राज्यों और आठ केंद्र शासित प्रदेशों के लगभग 7,000 एथलीटों के 36 स्पर्धाओं में भाग लेने की उम्मीद है, जिनमें सर्वाधिक पारंपरिक ओलंपिक खेल भी शामिल हैं। मल्लखंब और योगासन जैसे स्वदेशी खेल भी पहली बार राष्ट्रीय खेलों में शामिल होंगे।
इससे पहले 2015 में केरल में खेल आयोजित किए गए थे।
प्रधानमंत्री कार्यालय
G7 शिखर सम्मेलन के कार्य सत्र 7 में प्रधानमंत्री के प्रारंभिक वक्तव्य का मूल पाठ
Excellencies,
आज हम इतिहास के एक महत्वपूर्ण मोड़ पर खड़े हैं। अनेक संकटों से ग्रस्त विश्व में Climate Change, पर्यावरण सुरक्षा और ऊर्जा सुरक्षा, आज के समय की सबसे बड़ी चुनौतियों में से हैं।इन बड़ी चुनौतियों का सामना करने में एक बाधा यह है कि हम climate change को केवल ऊर्जा के परिप्रेक्ष्य से देखते हैं। हमें अपनी चर्चा का स्कोप बढ़ाना चाहिए।
भारतीय सभ्यता में पृथ्वी को माँ का दर्जा दिया गया है। और इन सभी चुनौतियों के समाधान के लिए हमें पृथ्वी की पुकार सुननी होगी। उसके अनुरूप अपने आप को, अपने व्यवहार को बदलना होगा। इसी भावना से भारत ने पूरे विश्व के लिए Mission LiFE, International Solar Alliance, Coalition for Disaster Resilient Infrastructure, Mission Hydrogen, Biofuel Alliance, Big Cat Alliance जैसे institutional solutions की रचना की है। आज भारत के किसान "per drop more crop" के मिशन पर चलते हुए पानी की एक एक बूँद बचा कर प्रगति और विकास की राह पर चल रहे हैं। हम Net Zero by 2070 के हमारे लक्ष्य की ओर तेज़ी से बढ़ रहे हैं।
हमारे विशाल रेलवे नेटवर्क ने 2030 तक Net Zero पहुँचने का निर्णय लिया है। इस समय भारत में Renewable Energy की installed capacity लगभग 175 गीगावॉट है। 2030 यह 500 गीगावॉट पहुँच जाएगी। हमारे सभी प्रयासों को हम पृथ्वी के प्रति अपना दायित्व मानते हैं। यही भाव हमारे विकास की नींव हैं और हमारी विकास यात्रा के महत्वाकांक्षी goals मे निहित हैं। भारत की विकास यात्रा में environmental commitments एक बाधा नहीं बल्कि catalyst का काम कर रहे हैं।
Excellencies,
Climate Action की दिशा में आगे बढ़ते हुए हमें Green और Clean Technology supply chains को resilient बनाना होगा। अगर हम जरूरतमंद देशों को technology transfer और affordable financing उपलब्ध नहीं कराएँगे, तो हमारी चर्चा केवल चर्चा ही रह जायेगी। जमींन पर बदलाव नहीं आ पायेगा।
मैं गर्व से कहता हूँ कि भारत के लोग पर्यावरण के प्रति conscious हैं और अपने दायित्वों को समझते हैं। सदियों से इस दायित्व का भाव हमारी रगों में बह रहा है।भारत सभी के साथ मिलकर अपना योगदान देने के लिए पूरी तरह से तैयार है।
धन्यवाद।
सूक्ष्म, लघु एवं मध्यम उद्यम मंत्रालय
सरकार एमएसएमई के समग्र विकास और आत्मनिर्भरता के लक्ष्यों को प्राप्त करने के लिए प्रतिबद्ध : श्री नारायण राणे
केन्द्रीय एमएसएमई मंत्री श्री नारायण राणे ने कहा है कि प्रधानमंत्री श्री नरेन्द्र मोदी के सक्षम नेतृत्व में एमएसएमई मंत्रालय एमएसएमई के समग्र विकास और आत्मनिर्भरता के लक्ष्यों को प्राप्त करने के लिए प्रतिबद्ध है। अंतर्राष्ट्रीय एमएसएमई दिवस के अवसर पर अपने संदेश में उन्होंने कहा कोविड-19 महामारी और उसके बाद यूक्रेन युद्ध से उत्पन्न प्रतिकूल परिस्थितियों से उबरते हुए, एमएसएमई क्षेत्र ने न केवल अपने व्यावसायिक कार्यों को डिजिटाइज़ किया, बल्कि अपनी उत्पादन लागत में भी कटौती की और आयात को कम करने वाले आवश्यक उत्पादों का घरेलू स्तर पर उत्पादन करके एक नई परंपरा शुरू की और सरकार की विभिन्न योजनाओं की सहायता से इन उत्पादों का निर्यात शुरू किया। उन्होंने कहा कि इस दौरान, एमएसएमई ने विस्तृत बाजार तक पहुंचने के लिए अपनी ऑनलाइन सेवाओं पर ध्यान केन्द्रित किया, इस प्रकार वे प्रतिकूल परिस्थितियों को दूर करने में सक्षम हुए हैं।
श्री राणे ने कहा कि एमएसएमई भारतीय अर्थव्यवस्था और निरन्तर वैश्विक विकास की रीढ़ हैं। एमएसएमई स्थानीय समुदायों को आजीविका के अवसर प्रदान करने में योगदान दे रहे हैं। इन लक्ष्यों को प्राप्त करने और नवाचार को प्रोत्साहित करने के लिए, हर साल 27 जून को संयुक्त राष्ट्र के तत्वावधान में "अंतर्राष्ट्रीय एमएसएमई दिवस" मनाया जाता है।
श्री राणे ने कहा कि इस वर्ष एमएसएमई दिवस का विषय है "लचीलापन और पुनर्निर्माण: निरन्तर विकास के लिए एमएसएमई"। विश्व एमएसएमई दिवस सरकारों को एक कारोबारी माहौल बनाए रखने की याद दिलाता है जिसमें छोटे ग्रामीण, कुटीर और पारंपरिक उद्योगों को भी फलने-फूलने का अवसर मिलता है।
श्री राणे ने उन सभी एमएसएमई को हार्दिक बधाई और शुभकामनाएं दी जो प्रत्येक नागरिक के जीवन का अभिन्न अंग बन गए हैं।
स्वास्थ्य एवं परिवार कल्याण मंत्रालय
कोविड-19 अपडेट
राष्ट्रव्यापी टीकाकरण अभियान के अंतर्गत अब तक 94.70 करोड़ वैक्सीन की खुराकें लगाई गई हैं
बीते चौबीस घंटे में 18,166 नए मामले सामने आए,214 दिनों में सबसे कम
सक्रिय मामले कुल मामलों के 1 प्रतिशत से कम हैं,वर्तमान में 0.68 प्रतिशत,मार्च 2020 के बाद से सबसे कम
भारत में वर्तमान में 2,30,971 सक्रिय मामले हैं,208 दिनों में सबसे कम
वर्तमान में रिकवरी दर 97.99 प्रतिशत है,मार्च 2020 के बाद से सबसे अधिक
पिछले 24 घंटों के दौरान 23,624 रोगी स्वस्थ हुए, देश भर में अभी तक कुल 3,32,71,915 मरीज स्वस्थ हुए
साप्ताहिक पॉजिटिविटी दर वर्तमान में 1.57 प्रतिशत है; पिछले 107 दिनों से 3 प्रतिशत से कम है
दैनिक पॉजिटिविटी दर 1.42 प्रतिशत है,पिछले 41 दिनों से 3 प्रतिशत से कम
अभी तक कुल 58.25 करोड़ जांचें की जा चुकी हैं
स्वास्थ्य एवं परिवार कल्याण मंत्रालय
भारत में कोविड-19 की कुल टीकाकरण कवरेज 75 करोड़ से अधिक
स्वस्थ्य होने की वर्तमान दर 97.58 प्रतिशत
पिछले 24 घंटों में 25,404 नए मामले दर्ज किये गए
भारत में सक्रिय मामलों  की संख्या कुल मामलों का 1.09 प्रतिशत
पिछले 81 दिनों से साप्ताहिक सक्रिय मामलों की दर  3 प्रतिशत से कम
पिछले 24 घंटों में 78,66,950 वैक्सीन की खुराक देने के साथ, भारत का कोविड-19 टीकाकरण कवरेज आज सुबह 7 बजे तक अनंतिम रिपोर्टों के अनुसार 75.22 करोड़  से अधिक हो गया। इन उपलब्धि को 76,12,687 सत्रों के माध्यम से हासिल किया गया है।
आज सुबह 7 बजे तक की अनंतिम रिपोर्ट के अनुसार संचयी आंकड़ों के विवरण में शामिल हैं:
|
|
एचसीडब्ल्यू
|
|
पहली खुराक
|
|
1,03,64,718
|
|
दूसरी खुराक
|
|
86,13,207
|
|
एफएलडब्ल्यू
|
|
पहली खुराक
|
|
1,83,38,867
|
|
दूसरी खुराक
|
|
1,41,07,030
|
|
18-44 वर्ष आयु समूह
|
|
पहली खुराक
|
|
30,32,52,342
|
|
दूसरी खुराक
|
|
4,54,19,375
|
|
45-59 वर्ष आयु समूह
|
|
पहली खुराक
|
|
14,47,82,266
|
|
दूसरी खुराक
|
|
6,38,06,413
|
|
60 वर्ष से अधिक आयु
|
|
पहली खुराक
|
|
9,37,73,048
|
|
दूसरी खुराक
|
|
4,97,81,058
|
|
कुल
|
|
75,22,38,324
केंद्र सरकार पूरे देश में कोविड-19 टीकाकरण की गति को तेज करने और इसके दायरे का विस्तार करने के लिए प्रतिबद्ध है।
पिछले 24 घंटों में 37,127 रोगियों के स्वस्थ होने से स्वास्थ्य लाभ लेने वाले रोगियों  की कुल संख्या बढ़कर 3,24,84,159 हो गई है।
परिणामस्वरूप, भारत में स्वस्थ होने की दर 97.58% है।
केंद्र और राज्यों/केंद्र शासित प्रदेशों द्वारा निरंतर और सहयोगात्मक रूप से किए जा रहे प्रयासों के फलस्वरूप पिछले लगातार 79 दिनों से 50,000 से कम दैनिक नए मामले दर्ज किए जा रहे हैं।
पिछले 24 घंटे में 25,404 नए मामले सामने आए।
वर्तमान में सक्रिय मामले 3,62,207 हैं। वर्तमान में यह सक्रिय मामले देश के कुल पुष्टि वाले मामलों का 1.09% हैं।
देश भर में जाँच क्षमता का विस्तार जारी है। पिछले 24 घंटों में कुल 14,30,891 जाँच की गई हैं। भारत ने अब तक कुल 54.44 करोड़  जाँच की गई हैं।
देश भर में जाँच क्षमता को बढ़ाया गया है, पिछले 81 दिनों से साप्ताहिक पुष्टि वाले मामलों की दर 3 प्रतिशत से कम रहते हुए 2.07 प्रतिशत बनी हुई है। दैनिक रूप से पुष्टि वाले मामलों की दर 1.78 प्रतिशत है। दैनिक रूप से पुष्टि वाले मामलों की दर लगातार पिछले 15 दिनों से 3 प्रतिशत से कम और 98 दिनों से दैनिक 5 प्रतिशत से नीचे बनी हुई है।
स्वास्थ्य एवं परिवार कल्याण मंत्रालय
भारत के कुल कोविड-19 टीकाकरण ने 46 करोड़ का आंकड़ा पार किया
पिछले 24 घंटों में लगभग 53 लाख से अधिक टीके की खुराक दी गई
रिकवरी दर 97.37 प्रतिशत हुई
पिछले 24 घंटों के दौरान 41,649 दैनिक नए मामले दर्ज किए गए
भारत में वर्तमान में कुल मामलों में सक्रिय मामलों  की हिस्सेदारी 1.29 प्रतिशत है
लगातार 54 दिनों से दैनिक पॉजिटिविटी दर  5 प्रतिशत से कम बनी हुई है
भारत में कोविड-19 टीकाकरण का आंकड़ा कल 46 करोड़ के अहम स्तर को पार कर गया है। आज सुबह 8 बजे तक की अनंतिम रिपोर्ट के मुताबिक 54,94,423 सत्रों के माध्यम से टीकों की कुल 46,15,18,479 डोज लगा दी गई हैं। पिछले 24 घंटों के दौरान टीकों की 52,99,036 डोज लगाई गई हैं।
इनमें शामिल हैं :
|
|
एचसीडब्ल्यू
|
|
पहली खुराक
|
|
1,03,02,313
|
|
दूसरी खुराक
|
|
78,22,150
|
|
एफएलडब्ल्यू
|
|
पहली खुराक
|
|
1,79,32,882
|
|
दूसरी खुराक
|
|
1,12,50,974
|
|
आयु समूह 18-44 वर्ष
|
|
पहली खुराक
|
|
15,22,17,587
|
|
दूसरी खुराक
|
|
80,61,768
|
|
आयु समूह 45-59 वर्ष
|
|
पहली खुराक
|
|
10,44,37,699
|
|
दूसरी खुराक
|
|
3,84,29,220
|
|
60 वर्ष से ज्यादा
|
|
पहली खुराक
|
|
7,49,29,832
|
|
दूसरी खुराक
|
|
3,61,34,054
|
|
कुल
|
|
46,15,18,479
कोविड-19 टीके की व्यापक उपलब्धता से जुड़ा नया चरण 21 जून, 2021 से शुरू हुआ है। केन्द्र सरकार देश भर में कोविड-19 टीकाकरण की गति और उसका दायरा बढ़ाने के लिए प्रतिबद्ध है।
महामारी की शुरुआत से अभी तक संक्रमित लोगों में 3,07,81,263 लोग पहले ही कोविड-19 से उबर चुके हैं और पिछले 24 घंटों के दौरान 37,291 ठीक हो गए। इस प्रकार ठीक होने की दर 97.37%.प्रतिशत के स्तर पर है।
पिछले 24 घंटों के दौरान भारत में दैनिक नए मामले 41,649 सामने आए।
लगातार 34 दिनों से दैनिक नए मामले 50,000 के स्तर से नीचे बने हुए हैं। यह केन्द्र और राज्यों/ यूटी द्वारा किए गए निरंतर और सहयोगपूर्ण प्रयासों का परिणाम है।
भारत के सक्रिय मामले 4,08,920के स्तर पर बने हुए हैं और अब देश के कुल पॉजिटिव मामलों में सक्रिय मामलों की हिस्सेदारी 1.29प्रतिशत है।
देश भर में परीक्षण क्षमता में खासी बढ़ोतरी के साथ, पिछले 24 घंटों के दौरान देश में कुल 17,76,315 परीक्षण कराए गए। भारत में अभी तक कुल 46.64 करोड़  परीक्षण हो चुके हैं।
जहां एक तरफ देश में परीक्षण क्षमता में बढ़ोतरी हुई है, वहीं, वर्तमान में साप्ताहिक पॉजिटिविटी दर 2.42 प्रतिशत के स्तर पर है, जबकि आज दैनिक पॉजिटिविटी दर 2.34 प्रतिशत रही । लगातार 54 दिनों से दैनिक पॉजिटिविटी दर 5 प्रतिशत से कम बनी हुई है।
विज्ञान एवं प्रौद्योगिकी मंत्रालय
“समाज में भारत के वैज्ञानिक रूप से मान्य पारंपरिक ज्ञान का संचार ” करने के लिए भारतीय वास्तुकला विरासत उप-समिति की पहली बैठक का आयोजन
राष्ट्रीय पहल “समाज में भारत के वैज्ञानिक रूप से मान्य पारंपरिक ज्ञान का संचार ” के भाग के रूप में, सीएसआईआर-एनआईएससीपीआर ने 13 जनवरी, 2023 को सुबह 11 बजे भारतीय वास्तुकला विरासत उप-समिति की पहली बैठक की मेजबानी की। इसमें उप-समिति के सदस्यों के साथ-साथ सीएसआईआर- एनआईएससीपीआर की टीम भी उपस्थित थी। समिति के सदस्यों ने पिछले एक वर्ष में स्वास्तिकके प्रगति की सराहना की। बैठक में प्रतिभागियों ने आवास, जल वितरण प्रणालियों और शहरी बस्तियों से संबंधित प्राचीन प्रथाओं का प्रसार करने वाले उपायों का प्रस्ताव रखा। इसमें आर्किटेक्चर के वैज्ञानिक सत्यापन के मानदंडों पर भी चर्चा की गई। पैनलिस्टों ने भारत के वास्तुशिल्प इतिहास के बारे में विचार-विमर्श वाली एक श्रृंखला की मेजबानी करने का भी सुझाव दिया। यह भी कहा गया कि इंडियन जर्नल ऑफ ट्रेडिशनल नॉलेज वास्तुशिल्प विरासत पर एक विशेष अंक प्रकाशित करने पर विचार कर सकता है। समिति ने सिफारिश की कि स्वास्तिक की कहानियों को शिक्षकों के साथ साझा किया जाना चाहिए और कक्षा में पारंपरिक ज्ञान का प्रसार करने के लिए उपयोग करना चाहिए।इसके अतिरिक्त, पारंपरिक ज्ञान पर काम करने वाले संस्थानों से संपर्क करने और स्वास्तिककहानियों को इकट्ठा करने के लिए उनकी थीसिस और शोध प्रबंधों तक पहुंचने का सुझाव दिया गया। समिति के सदस्यों को स्वास्तिक कहानियों के लिए इनपुट प्रदान करने का काम सौंपा गया था।
सूचना और प्रसारण मंत्रालय
ग्रीक फिल्म 'बिहाइंड द हेस्टैक्स' में वर्ष 2015 के प्रवासी संकट की विचित्र हकीकत को दर्शाया गया है
फिल्म में यह दिखाया गया है कि किस तरह से लोग हर दिन भ्रष्ट व्यवस्था में फंसते चले जाते हैं : निर्देशक असिमिना प्रोएड्रो
‘बिहाइंड द हेस्टैक्स’ वर्ष 2015 में ग्रीस में उस समय गहराए प्रवासी संकट की पृष्ठभूमि में बनाई गई एक सामाजिक फिल्म है, जब यूरोपीय देशों ने अपनी सीमाओं को बंद कर दिया था, और जिस वजह से प्रवासी और शरणार्थी ग्रीस की उत्तरी सीमा पर एकत्र होने पर विवश हो गए थे। इस फिल्म का अंतर्राष्ट्रीय प्रीमियर 53वें भारतीय अंतरराष्ट्रीय फिल्म महोत्सव  के दौरान किया गया।
निर्देशक और पटकथा लेखक असिमिना प्रोएड्रो ने पीआईबी द्वारा आयोजित 'इफ्फी टेबल टॉक्स' में कहा कि इस फिल्म की कहानी एक परिवार के सभी तीन केंद्रीय पात्रों यथा एक पिता, मां और एक बेटी के नजरिए से सुनाई गई है। इन तीनों अलग-अलग लोगों को भ्रष्ट व्यवस्था के आगे झुकने के लिए विवश किया जाता है। असिमिना प्रोएड्रो ने कहा, “इस फिल्म के तीनों ही खंड में से प्रत्येक में इस बात पर फोकस किया गया है कि कोई भी व्यक्ति आखिरकार इस तरह का व्यवहार क्यों कर रहा है।’ उन्होंने कहा, ‘मैं मुख्य पात्रों में से प्रत्येक को करीब से पेश करना चाहता था। हालांकि, फिल्म के आखिर में इन तीनों ही किरदारों के मकसद सामने आ जाते हैं। शुरू में हमने दर्शकों को यह सोचने पर मजबूर कर दिया कि ये पात्र अजीबोगरीब व्यवहार क्यों कर रहे हैं।”
असिमिना प्रोएड्रो को यह लगता है कि अंतरराष्ट्रीय दर्शक इस फिल्म से जुड़ाव महसूस करेंगे क्योंकि यह फिल्म एक परिवार के इर्द-गिर्द घूमती है और परिवार की अवधारणा सार्वभौमिक है। निर्देशक ने कहा कि शरणार्थी संकट इस कहानी का एक महत्वपूर्ण हिस्सा है, क्योंकि यह मुख्य पात्रों को प्रभावित करता है। उन्होंने कहा कि इस फिल्म में प्रवासियों की पीड़ा एवं कठिनाइयों और ग्रीक आबादी द्वारा प्रवासी संकट से निपटने के जद्दोजहद को दिखाया गया है। “वहां सहायता प्रदान करने के लिए कुछ लोग थे, कुछ लोगों ने उनसे पैसे लेने की कोशिश की और इस संकट में चर्च की भूमिका भी रही, जो आम तौर पर काफी रूढ़िवादी थी और लोगों को यह बताती थी कि प्रवासी खतरनाक हैं। यह सारी बातें इस फिल्म में दिखाई गईं हैं।” इस प्रकार, यह फिल्म इस बात को दर्शाती है कि कैसे लोग रोजाना एक भ्रष्ट व्यवस्था का शिकार होते हैं।
“बिहाइंड द हेस्टैक्स” ग्रीस की उत्तरी सीमा पर रहने वाले एक मध्यम आयु वर्ग के कर्ज में डूबे मछुआरे की कहानी है, जो मोटी फीस के बदले सीमावर्ती झील के पार प्रवासियों की तस्करी करना शुरू कर देता है। चर्च जाने के प्रति समर्पित उनकी पत्नी, ईश्वर के वचन में सच्चाई की तलाश कर रही है, जबकि दम्पति की बेटी अपने जीवन को स्वयं परिभाषित करने की कोशिश करती है। परिवार में एक दुःखद घटना के घटित होने का बाद, तीनों पात्र अपने स्वयं के व्यक्तिगत बाधाओं और कमजोरियों का सामना करने के लिए प्रेरित होते हैं और उन्हें जीवन में पहली बार अपने कार्यों की कीमत चुकाने के बारे में विचार करना पड़ता है।
बेटी का किरदार निभाने वाली पात्र एवगेनिया लावडा ने इस फिल्म से डेब्यू किया है। उन्होंने कहा, "हालांकि मैंने फिल्म में अपनी उम्र का किरदार नहीं निभाया, लेकिन मैंने किरदार में तीव्र भावनाएं जोड़ने की कोशिश की।"
राष्ट्रपति सचिवालय
गुरु तेग बहादुर के 'शहीदी दिवस' की पूर्व संध्या पर राष्ट्रपति का संदेश
भारत के राष्ट्रपति श्री राम नाथ कोविंद ने गुरु तेग बहादुर के 'शहीदी दिवस' की पूर्व संध्या पर अपने संदेश में कहाः-
‘गुरु तेग बहादुर के शहीदी दिवस के अवसर पर मैं उनके प्रति श्रद्धांजलि अर्पित करता हूं।
सिखों के नौवें गुरु श्री तेग बहादुर जी का जीवन मानवता की भलाई के लिए और समाज में एक, सेवा भाव और भाईचारे को बढ़ावा देने वाला रहा। उन्होंने लोगों के दुःख-दर्द दूर करने के कार्य किए और दमन के विरुद्ध संघर्ष किया। इसलिए गुरु तेग बहादूर को आदरपूर्वक ‘हिंद की चादर’ कहा जाता है।
आइए, इस अवसर पर हम सब यह संकल्प लें कि हम समाज में प्रेम, सद्भाव, करुणा और परोपकार के मूल्यों का प्रसार करेंगे और सभी की भलाई के लिए काम करेंगे।
आरकेमीणा/आरएनएम/एएम/एसकेसी/एनके–4366
(Visitor Counter : 360
प्रधानमंत्री कार्यालय
प्रधानमंत्री ने इटली के प्रधानमंत्री से मुलाकात की
प्रधानमंत्री श्री नरेन्द्र मोदी ने नई दिल्ली में जी20 शिखर सम्मेलन के अवसर पर इटली की प्रधानमंत्री सुश्री जियोर्जिया सुश्री मेलोनी के साथ द्विपक्षीय बैठक की। मार्च 2023 में प्रधानमंत्री सुश्री मेलोनी की भारत की राजकीय यात्रा के बाद यह उनकी दूसरी भारत यात्रा है। मार्च 2023 की यात्रा के दौरान द्विपक्षीय संबंधों को रणनीतिक साझेदारी के स्तर तक बढ़ाया गया था।
प्रधानमंत्री श्री मोदी ने भारत की जी20 अध्यक्षता को लेकर इटली के समर्थन के साथ-साथ इटली के ग्लोबल बायोफ्यूल एलायंस और भारत-मध्य पूर्व-यूरोप आर्थिक गलियारे में शामिल होने के लिए इटली की सराहना की।
दोनों नेताओं ने दोनों देशों के बीच राजनयिक संबंधों की स्थापना के 75 वर्ष पूरे होने पर संतोष व्यक्त किया। उन्होंने भारत-इटली रणनीतिक साझेदारी के विभिन्न क्षेत्रों में प्रगति का भी जायजा लिया, और रक्षा के साथ-साथ नवीन और उभरती प्रौद्योगिकियों जैसे क्षेत्रों में सहयोग बढ़ाने पर सहमति व्यक्त की। उन्होंने वैश्विक हित के लिए जी7 और जी20 को मिलकर काम करने की आवश्यकता पर बल दिया।
प्रधानमंत्री सुश्री मेलोनी ने सफल जी20 शिखर सम्मेलन के लिए प्रधानमंत्री श्री मोदी को बधाई दी।
संघ लोक सेवा आयोग
इंजीनियरी सेवा परीक्षा, 2022
संघ लोक सेवा आयोग द्वारा 20 फरवरी, 2022 को आयोजित इंजीनियरी सेवा  परीक्षा, 2022 के लिखित भाग के परिणाम के आधार पर, निम्नलिखित अनुक्रमांक वाले उम्मीदवारों ने इंजीनियरी सेवा  परीक्षा, 2022 के लिए अर्हता प्राप्त कर ली है।
2. परीक्षा के प्रत्येक चरण में इन सभी उम्मीदवारों की उम्मीदवारी इनके द्वारा, निर्धारित पात्रता शर्तों को पूरा किए जाने के अध्यधीन पूर्णतया अनंतिम है। अर्हक घोषित किए गए उम्मीदवारों को 26 जून 2022 को आयोजित की जाने वाली इंजीनियरी सेवा  परीक्षा, 2022 में भाग लेना होगा। अर्हक उम्मीदवारों को यह भी सलाह दी जाती है कि वे रेल मंत्रालय द्वारा जारी इंजीनियरी सेवा परीक्षा, 2022 की नियमावली तथा आयोग द्वारा जारी परीक्षा नोटिस सं. 01/2022-इंजी., दिनांक 22.09.2021 का अवलोकन करें, जो आयोग की वेबसाइट पर उपलब्ध है। उम्मीदवार अपने ई-प्रवेश पत्र, इंजीनियरी सेवा  परीक्षा, 2022 के प्रारंभ होने से लगभग 3 सप्ताह पूर्व आयोग की वेबसाइट से डाउनलोड कर सकेंगे। उम्मीदवारों को यह भी सूचित किया जाता है कि इंजीनियरी सेवा  परीक्षा, 2022 से संबंधित अंक तथा कट ऑफ अंक, इंजीनियरी सेवा परीक्षा, 2022 की संपूर्ण प्रक्रिया के पूरा होने अर्थात् इंजीनियरी सेवा परीक्षा, 2022 के अंतिम परिणाम की घोषणा के उपरांत ही आयोग की वेबसाइट अर्थात् https://upsc.gov.in पर अपलोड किए जाएंगे। किसी भी परिस्थिति में, इंजीनियरी सेवा  परीक्षा, 2022 के लिए केंद्र/विषय में परिवर्तन के किसी भी अनुरोध पर विचार नहीं किया जाएगा
3. संघ लोक सेवा आयोग के परिसर में एक सुविधा काउंटर स्थित है। उम्मीदवार अपनी परीक्षा/परिणाम से संबंधित किसी भी प्रकार की जानकारी/स्पष्टीकरण इस काउंटर से व्यक्तिगत रूप से अथवा टेलीफोन नं.  23388088/ 23385271/ 23381125/ 23098543 पर कार्य दिवसों में प्रात: 10.00 से सायं 5.00 बजे के बीच प्राप्त कर सकते हैं।
संघ लोक सेवा आयोग के परीक्षा हाल परिसर में मोबाइल फोन वर्जित हैं।
संघ लोक सेवा आयोग
नई दिल्ली-110069
दिनांक : 30 मार्च, 2022
09 चैत्र, शक 1944
नतीजे के लिए क्लिक करें
भारतीय प्रतिस्पर्धा आयोग
सीसीआई ने प्रतिस्पर्धा अधिनियम, 2002 की धारा 31  के तहत बीएनपी पारिबा  और बड़ौदा  म्यूचुअल फंड के विलय को दी स्वीकृति
भारतीय प्रतिस्पर्धा आयोग  ने प्रतिस्पर्धा अधिनियम, 2002 की धारा 31  के अंतर्गत बीएनपी पारिबा  म्यूचुअल फंड और बड़ौदा  म्यूचुअल फंड के विलय को स्वीकृति दे दी है।
यह प्रस्तावित संयोजन बीएनपी पारिबा म्यूचुअल फंड और बीओबी म्यूचुअल फंड के विलय से संबंधित है। दोनों पक्षों ने  बीओबी संपत्ति प्रबंधन कंपनी  के बीएनपीपी एएमसी में; और  बीएनपीपी ट्रस्टी कंपनी  के बीओबी टीसी में मिलाने का प्रस्ताव रखा था। विलय के बाद बीएनपीपी एएमसी और बीओबी टीसी परिचालन में रहेंगी।
बीएनपीसी एएमसी, बीएनपीपी म्यूचुअल फंड के लिए समर्पित एएमसी है और बीएनपीपी म्यूचुअल फंड की निवेश प्रबंधन के रूप में काम करती है। बीएनपीपी एएमसी सेबी के नियमों के अंतर्गत पंजीकृत पोर्टफोलियो प्रबंधक भी है। यह पोर्टफोलियो प्रबंधन सेवाएं उपलब्ध कराती है और परामर्श गतिविधियों से भी जुड़ी है। बीएनपीपी टीसी, बीएनपीपी म्यूचुल फंड की ट्रस्टी कंपनी है।
बीओबी एएमसी, बीओबी म्यूचुअल फंड के लिए समर्पित एएमसी है और बीओबी म्यूचुअल फंड के लिए निवेश प्रबंधक के रूप में भी काम करती है। बीओबी टीसी, बीओबी म्यूचुअल फंड के लिए ट्रस्टी के रूप में काम करती है।
सीआईसी का विस्तृत आदेश बाद में आएगा।
सड़क परिवहन एवं राजमार्ग मंत्रालय
एनएचएआई इन्वाइट ने अनुवर्ती सार्वजनिक निर्गम के माध्यम से धन जुटाया
भारत सरकार की राष्ट्रीय मुद्रीकरण पाइपलाइन में सहयोग करने के लिए भारतीय राष्ट्रीय राजमार्ग प्राधिकरण  द्वारा प्रायोजित अवसंरचना निवेश ट्रस्ट राष्ट्रीय राजमार्ग इन्फ्रा ट्रस्ट  ने एनएचएआई से तीन अतिरिक्त सड़क परियोजनाओं के अधिग्रहण के लिए आंशिक वित्त पोषण के लिए अपनी इकाइयों के प्लेसमेंट के माध्यम से घरेलू और अंतर्राष्ट्रीय निवेशकों से 1,430 करोड़ रुपये की राशि जुटाई है।
संस्थागत निवेशकों के साथ इकाइयों की नियुक्ति में दोनों मौजूदा निवेशकों और नए निवेशक की मजबूत मांग देखी गई। मौजूदा निवेशकों ने इस प्रक्रिया में भाग लेकर अपनी प्रतिबद्धता व्यक्त की। कनाडा पेंशन प्लान इन्वेस्टमेंट बोर्ड, ओंटारियो टीचर्स पेंशन प्लान बोर्ड, भारतीय स्टेट बैंक, एसबीआई पेंशन फंड, एसबीआई म्यूचुअल फंड, आईओसीएल कर्मचारी भविष्य निधि, एलएंडटी कर्मचारी भविष्य निधि, राजस्थान राज्य विद्युत कर्मचारी पेंशन फंड, टाटा एआईजी और स्टार यूनियन दाइची लाइफ इंश्योरेंस सहित कई संस्थागत निवेशकों ने इकाइयों को सबस्क्राइब किया है। एनएचएआई ने कम से कम 15% की यूनिटहोल्डिंग बनाए रखने के लिए तरजीही आवंटन के माध्यम से इकाइयों को सबस्क्राइब किया है। इकाइयों को बुक बिल्ड प्रोसेस के माध्यम से 109 रुपये प्रति यूनिट पर, 107.12 रुपये प्रति यूनिट के फ्लोर प्राइस से अधिक प्रीमियम पर सब्सक्राइब किया गया है।
उपरोक्त के अलावा, एनएचएआई इन्वाइट ने 1,500 करोड़ रुपये जुटाने के लिए गैर-परिवर्तनीय ऋणपत्र  जारी करने के लिए सेबी के पास विवरण पत्रिका भी दाखिल की है। एनसीडी अर्ध-वार्षिक देय 7.90% का कूपन ले जाएगा और खुदरा तथा संस्थागत दोनों निवेशकों द्वारा सदस्यता के लिए उपलब्ध होगा।
एनएचएआई इन्वाइट द्वारा इकाइयों को अनुवर्ति निर्गम जारी करने की सफलता परिष्कृत संस्थागत निवेशकों के प्रति इसके आकर्षण को प्रदर्शित करती है। इस दौर में उनकी भागीदारी राष्ट्रीय मुद्रीकरण पाइपलाइन का समर्थन करती है, जिसमें एनएचएआई का सबसे बड़ा हिस्सा है और यह देश में सड़क क्षेत्र के विकास के प्रधानमंत्री और सड़क परिवहन एवं राजमार्ग मंत्री के विजन के लिए महत्वपूर्ण है।
एनएचएआई चेयरपर्सन अल्का उपाध्याय ने कहा, “ऐतिहासिक रूप से, एनएचएआई इन्वाइट ने एक पारदर्शी और बाजार संचालित प्रक्रिया के माध्यम से, एनएचएआई को मिलने वाले पूरे प्रीमियम के साथ एक अनुवर्ती सार्वजनिक निर्गम से धन जुटाया है। हम मौजूदा निवेशकों को एनएचएआई इन्वाइट में उनके निरंतर विश्वास के साथ-साथ नए निवेशकों को एनएचएआई इन्वाइट को सफल बनाने के लिए धन्यवाद देते हैं।"
नवंबर 2021 में लॉन्च किया गया, एनएचएआई इन्वाइट ने अपने पहले दौर में एनएचएआई के लिए 8,011 करोड़ रुपये जुटाए थे, जिसमें कुल 390 किलोमीटर की कुल लंबाई के पांच ऑपरेटिंग टोल सड़कों के शुरुआती पोर्टफोलियो थे। तीन अतिरिक्त सड़क परियोजनाओं के जुड़ने के साथ, एनएचएआई इन्वाइट 20 से 30 वर्ष के बीच रियायत अवधि के साथ गुजरात, कर्नाटक, महाराष्ट्र, मध्य प्रदेश, राजस्थान, तेलंगाना और उत्तर प्रदेश में फैले 636 किलोमीटर की कुल लंबाई के साथ आठ ऑपरेटिंग टोल सड़कों के पोर्टफोलियो का स्वामित्व, संचालन और रखरखाव करेगा।
प्रधानमंत्री कार्यालय
प्रधानमंत्री ने महाराष्ट्र में 6 सड़क उपरी पुलों के उद्घाटन की प्रशंसा की
प्रधानमंत्री श्री नरेन्द्र मोदी ने विदर्भ क्षेत्र के लिए कल उद्घाटन किए गए 6 रोड ओवर ब्रिज  की सराहना की है।
महाराष्ट्र के उपमुख्यमंत्री श्री देवेंद्र फडणवीस के एक ट्वीट का उत्तर देते हुए प्रधानमंत्री ने अपने ट्वीट में कहा:
"विदर्भ क्षेत्र में संपर्क के लिए बहुत बढ़िया।"